Adam (35) glo hy't nog genoeg woema vir WB | Netwerk24
Adam (35) glo hy't nog genoeg woema vir WB
Die Wallaby-veteraan Adam Ashley-Cooper is vas oortuig hy het steeds genoeg woema om sy teenstanders te laat bontstaan in sy vierde Wêreldbeker-toernooi.
Dié 35-jarige veelsydige agterspeler sluit hom by George Gregan aan as die enigste Aussies met vier WB-toernooie op hul kerfstok, wanneer die skouspel die naweek in Japan begin.
Die ervare Wallaby Adam Ashley-Cooper sweet in die gimnasium voor sy span Saterdag in die WB-toernooi teen Fidji te staan kom. Foto: Getty Images
Hy het in die Superreeks buitesenter vir die Waratahs gespeel, maar is sover op vleuel vir die Wallabies ingespan.
Op sy ouderdom is dit 'n gegewe dat daar vrae oor sy vaart sal wees.
"Dean Benton (die Wallabies se kondisioneringsghoeroe) is meer as tevrede en as die afrigters gelukkig is, is ek gelukkig.
"As ek die geleentheid in 'n wedstryd kry, sal ek dit probeer bewys.
"Ek is tevrede met my spoed en spelpeil, ongeag hoe oud ek is. Ek weet ek kan steeds 'n bydrae lewer, so ons sal moet wag en sien."
Hoewel hy een van die mees ervare spelers in die toernooi is, meen Ashley-Cooper 'n mens is ook op die rugbyveld nooit te oud om te leer nie.
Jy moet sewe in 'n ry wen om die Wêreldbeker te wen.
"Ek moet seker maak daarvan dat ek mededingend bly en die ingesteldheid het om te groei en elke dag te verbeter.
"Dit is hoe ek waarde kan toevoeg, deur my stukke van die legkaart in plek te hê."
En sy raad aan sy spanmaats?
"Jy moet sewe in 'n ry wen om die Wêreldbeker te wen.
"As ons daarin kan slaag om met elke wedstryd momentum te bou, te verbeter en sodoende ons beste vir laaste kan hou, sal dit ons in 'n goeie posisie plaas."
Australië begin sy WB-veldtog in Groep D Saterdag teen Fidji, waarna Wallis volgende aan die beurt is.
Ashley-Cooper, wat die bynaam "Mr Fix-it" het, omdat hy al byna oral in die Wallabies se agterlyn gespeel het, sê hulle móét albei dié wedstryde wen.
"Al vier (groep)wedstryde is belangrik, maar veral die eerste twee.
"Jy weet nooit regtig wat om in jou eerste WB-wedstryd te verwag nie, veral teen 'n span soos Fidji.